**Прессъобщение до медии**

**София, 4 март, 2021 г.**

**Български лекари постигат научен пробив в борбата с острите респираторни вирусни инфекции**

*2 пъти повече пациенти с остри респираторни заболявания се излекуват до три дни след прием на Авирон Рапид спрямо плацебо, доказва национално клинично проучване, проведено върху повече от 1500 пациенти в цялата страна*

Екип от изявени български лекари и клинични специалисти обявиха резултатите от най-мащабното клинично проучване у нас за лечение на пациенти с остри респираторни вирусни инфекции с използването на иновативния български препарат Авирон Рапид.

**Проведеното проучване категорично доказва, че пациентите с респираторни вирусни инфекции, приемащи Авирон Рапид, статистически боледуват по-кратко и по-леко. Още на 3-ия ден се наблюдават близо 2 пъти повече клинично излекувани възрастни пациенти и 4 пъти по-малко пациенти, които имат нужда от лекарства за намаляване на температурата, спрямо пациенти приемащи плацебо.** Резултатите се потвърждават във всички възрастови групи, включително и деца.

„*Респираторните заболявания заемат важна тема в обществото, особено през последната година. Преобладаващата част от тях са причинени от вируси. В медицината разполагаме с малко на брой директни противовирусни средства, при това основно за грипен вирус. Затова предприехме това мащабно клинично наблюдение, за да докажем ефективността на една нова концепция, която съдържа биоактивни вещества от различен клас. Щастливи сме с постигнатите резултати, които са убедителни и категорични за действието на терапевтичния продукт“* – споделя доц. д-р Ирен Цочева, завеждащ отделение по педиатрия на УМБАЛСМ "Н. И. Пирогов".

Клиничното проучване е най-голямото като мащаб, реализирано до момента в България при пациенти с грип и остри респираторни инфекции, проследяващо **над 1500 пациенти, разделени в три отделни възрастови групи: деца 5-12 г., деца 13-18 г. и възрастни 18-60 г**. Проведено е в периода януари – март 2020 г., в условия на реална амбулаторна практика **в 170 изследователски центъра. Ръководено е от мултидисциплинарен екип от водещи български изследователи и специалисти** в областта на вирусологията, имунологията, пулмологията и педиатрията. **Проучването отговаря на най-високи стандарти за научна достоверност - мултицентрово, двойно-сляпо, плацебо контролирано, рандомизирано**.

*„Горди сме с факта, че мултидисциплинарен екип от български лекари и специалисти, проведе това изследване според най-високите световни научни стандарти и модели, и доказа ефикасността на български продукт, който не е лекарствено средство и има отличен профил на безопасност за пациентите“ –* заявява от своя страна друг от главните изследователи в екипа, проф. Андрей Чорбанов, ръководител на департамент „Имунология“ в Институт по микробиология към БАН.

**Главни изследователи, участвали в проучването са:** проф. д-р Андрей Чорбанов, ръководител на департамент „Имунология“ в Институт по микробиология към БАН; доц. д-р Рада Маркова, медицински управител и главен лекар на МЦ „Първа Детска Консултативна клиника“ – София; доц. д-р Ирен Цочева, завеждащ отделение по педиатрия на УМБАЛСМ "Н. И. Пирогов"; проф. Златко Кълвачев, ръководител на лаборатория по вирусология на МБАЛ "Надежда" – София; проф. д-р Пенка Переновска, началник клиника по детски болести към УМБАЛ „Александровска” – София; доц. Атанас Мангъров, завеждащ детско отделение към Инфекциозна болница в София; доц. д-р Любомира Николаева-Гломб, завеждащ отделение “Вирусология” в Националния център по заразни и паразитни болести; полк. доц. д-р Георги Попов, началник катедра “Инфекциозни болести” във Военномедицинкса Академия; проф. Маргарита Господинова, началник клиника по инфекциозни болести към УМБАЛ “Света Марина” – Варна.

**Резултати от проучването:**

* Пациентите с ОРВИ от трите възрастови групи, приемащи Авирон Рапид, боледуват по-кратко и по-леко, спрямо пациенти приемащи плацебо;
* Резултатите на 3-ти ден показват близо 2 пъти повече клинично здрави хора в групата 18 – 60 г., както и 1 ½ пъти повече клинично здрави хора в групата 5 – 12 г., спрямо тези, приемащи плацебо;
* Близо 2 пъти повече пациенти са с трайно понижена температура;
* 4 пъти по-малко пациенти имат нужда от лекарства за понижаване на температурата;
* Не се наблюдават нежелани реакции спрямо плацебо групата.

**Допълнителна информация за проучването:**

В клиничното проучване са изследвани амбулаторни пациенти от трите възрастови групи с клинични прояви на остра респираторна вирусна инфекция на горни дихателни пътища, с темпаратура > 37°С и с един или повече от шестте проследявани респираторни симптома: хрема, кашлица, болки в гърлото, главоболие, отпадналост и нарушения в съня.

Участвалите над 1500 пациенти са рандомизирани в две групи: Група 1: получаващи препарат Авирон Рапид + обичайна симптоматична терапия и Група 2: получаващи плацебо + обичайна симптоматична терапия. Периодът на проследяване е 5 дни за възрастните и 8 дни за децата.

**За Неофарм:**

Неофарм е най-бързо растящата фармацевтична компания у нас, чийто водещ продукт Авирон Рапид е номер 1 по продажби за 2020 г. сред хранителни добавки и лекарства, отпускани без рецепта. Компанията има над 15-годишна история в разработването на оригинални продукти, предназначени за специфични медицински състояния. Няколко други продукта на компанията също са лидери в своите категории.

Неофарм стартира собствено производство през 2003 г. и до момента има в портфолиото си над 30 продукта, като в процес на разработка са нови четири продукта. През 2012 г. компанията изгражда нова производствена база край София, която е сертифицирана от TUV Rheinland по най-високия стандарт за качество на крайния продукт - ISO 22000:2005 и HACCP.

**За допълнителни въпроси:**

Димитър Манлиев, тел. 0896786736, имейл: dimitar.manliev@msl.bg

Мирослава Мицова, тел. 0894369711, имейл: miroslava.mitsova@msl.bg